وزير الثقافة والاتصال محمد الأعرج غفل اليوم الأحد لي هو عطلة كولشي ومشا يشوف فين وصلات مشاريع ثقافية مدرجة في برنامج منارة الحسيمة المتوسط. هاد المشاريع دارتها وزارة الثقافة بشراكة مع وزارة الداخلية بغلاف مالي يقدر بحوالي 82 مليون درهم. وعكس بعض الوزراء لي كيساينو فقط العطلة ديالهوم ومبردين فالمكاتب ديالهوم. الوزير الأعرج مشا البارح للحسيمة واليوم الأحد لي هو فعطلة ناض يوقف بيدو على مشروع بناء مسرح بالحسيمة اللّي كلف 40 مليون درهم والذي سيمكن المدينة من التوفر على فضاء للممارسة المسرحية يضم ورشات فنية و رواق للمعارض و قاعة متعددة التخصصات تتسع ل 500 شخص. وماشي غير هادشي الحسيمة لي عرفات حراك كبير بزاف كتعرف بناء معهد موسيقي كبير واللّي كلف حوالي 22 مليون درهم وفيه بزاف ديال المرافق منها جناح بيداغوجي يضم العديد من أقسام التعليم الموسيقى واستوديو للتسجيل الموسيقي وورشات فنية. الأشغال فهاد المشاريع تقدمات بزاف ووصلات لـ70 في المائة وفق مصدر ل”كود” ماشي غير الحسيمة. الوزير دار زيارة حتى لإمزورن باش يشوف أشغال بناء المركز الثقافي. تأخير بعض المشاريع فمنارة المتوسط كان تسبب فاقالة 4 وزراء من هاد الحكومة، طبعا شي وزرا كان خاصهم يمشيو ولكن لقاو اللي يدافع عليهم 
بعد الزلزال الملكي كولشي خدام.. الوزير الأعرج غفل كولشي نهار الأحد فالحسيمة (+صورة)